ועדת הפנים והגנת הסביבה, כנסת 25, פרוטוקול מספר 114, 2023-07-18 00:00

יעקב אשר: אני פותח את ישיבת הוועדה במסגרת סיום יום הגנת הסביבה, שמבחינתי הוא חי ונושם, ואפילו אנחנו כבר לא נושמים תכף עם הבליץ' של הדיונים, אבל אני מאוד שמח לקיים את זה

יעקב אשר:      על סדר היום תפקידה של קרן הניקיון ותרומתה לטיפול בפסולת

יעקב אשר:  בעצם זו ישיבת מעקב מהישיבה הקודמת, ואנחנו ממתינים בדריכות לראות לאחר כניסתה לתפקיד של השרה, באמת לראות, כי קרן הניקיון הפך לסמל של משהו שקיים ולא משתמשים בו, ואם משתמשים בו זה לא דברים שקשורים בסוף למקורות שממנה הקרן הזאת גם מקבלת את הכסף שלה

וליד טאהא: הפך לקרן בלי ניקיון

יעקב אשר: הפך להיות פולקלור כאן בוועדה וגם בוועדות אחרות

יעקב אשר:  אנחנו נדון היום על דוח הפעילות השנתי שהוגש לוועדה לאחרונה על קרן הניקיון

יעקב אשר:  על פניו בדוח של 2022 אני מדגיש, איך אומרים מפטירין דאשתקד, יש הרבה הכנסות ואין מספיק הוצאות, ולכן מה שחשוב לנו היום לדעת ולשמוע, על התכנון, הניצול, לקבל דוח מה קיים היום ומה מתכוון המשרד להשתמש בקרן הזו

יעקב אשר:  במיוחד שהיום האחריות על הקרן נשארה במשרד להגנת הסביבה

יעקב אשר:  אני מקווה שהיא תישאר, אבל שתטופל אחרת ממה שהיה

עידית סילמן: בוא נגיד שאם היא לא הייתה נשארת, אז זה בטח לא היה

יעקב אשר: זה אני לא רוצה להיכנס לזה

יעקב אשר:  הקרן מגיעה מכמה חשבונות נפרדים, היטל הטמנה, חשבון כללי, חשבון הכנסות מחוק הפיקדון על מיכלי משקה שנדון בו אחר כך, וחשבון הכנסות חוק השקיות

יעקב אשר:       קודם כל אני מודה לשרה על השתתפותה, לשרה ולמנכ"ל ולצוות הבכיר של המשרד, ואנחנו נפתח באמת בדברים שלה, במצגת שלכם

יעקב אשר:  גברתי השרה בבקשה

עידית סילמן: קודם כל צהריים טובים, אנחנו שמחים להמשיך כאן בוועדת הפנים והגנת הסביבה של הכנסת בדיון השני

עידית סילמן:  אנחנו נהיה כאן בהמשך גם עם חוק הפיקדון

יעקב אשר: הדיון השלישי, השני שהשתתפת בו

עידית סילמן: כן, השני היה באמת של נחלים, והבנתי שגם פה היה מצוין, ונציגים שלנו הסביבה החופית

עידית סילמן:  והבנתי שגם פה פירגנת לצוותים המקצועיים, אז תודה רבה על הפירגון

עידית סילמן:  ובהחלט אנחנו מדברים בדיון הזה על קרן הניקיון, קרן שעמלנו מאוד קשה כדי לשמר אותה במשרד להגנת הסביבה, ששם זה המקום שלה

עידית סילמן:       אני רק רוצה לומר שלאורך השנים, גם כשאני הגעתי למשרד ואני אמרתי את זה פעם אחת, היו הרבה אסטרטגיות והיו הרבה מצגות, והיו הרבה תוכניות איך לממש את הקרן למטרות שלשלמה היא נועדה

עידית סילמן:  אבל בפועל הלכה למעשה, אנחנו ראינו תת יישום, תת יישום שמצליחים לראות אותו בעצם בשטח הלכה למעשה

עידית סילמן:  80% מהפסולת במדינת ישראל מוטמנת, אין בכלל מתקני קצה לטיפול בפסולת, בטח לא ווסט אנרג'י או דברים גדולים שאנחנו היינו רוצים

יעקב אשר: והרשויות משלמות היטל הטמנה?      

עידית סילמן: הרשויות משלמות היטל התמנה

עידית סילמן:  שטחי ההטמנה במדינת ישראל הולכים ונגמרים

עידית סילמן:  הטמנה היא לא יעילה בעליל כי גם עדיין - - -      

איימן עודה: סליחה, רשויות מקומיות?      

עידית סילמן: רשויות מקומיות

עידית סילמן:  שלטון מקומי ואזורי

עידית סילמן:  אני רק אומר שבאמת לא רק שזה מזהם את הסביבה, פולט גזי חממה, גזי מתאן, הטיפול בפסולת שמוטמנת גם בסוף מחלחל, זה מייצר בריכות תשטיפים, לכל מי שמכיר את התהליכים, זה מחלחל גם למי התהום שלנו

עידית סילמן:  בוא נגיד ככה, בעולם לגמרי, בטח במדינות ה-OECD, וגם יצא הדוח האחרון של ה-OECD שדיבר על השנים האחרונות של מדינת ישראל, זה באמת לא המקום שבו מדינת ישראל אמורה לעמוד בו

עידית סילמן:  וכשאני נכנסתי למשרד, אנחנו לא התחלנו לגבש אסטרטגיות הלכה למעשה, הלכנו מבוטום אפ וראינו מה הבעיה בשורת הקצה, והלכנו פשוט למימוש ישר של שטח, שינוי מציאות בשטח הלכה למעשה

עידית סילמן:      ומה שזה אומר, שאנחנו לתוך חוק ההסדרים, הצלחנו להכניס הרבה דברים שהם חשובים לנו, ושהצליחו לעבור, שקשורים בקשר ישיר לקרן הניקיון ולמשמעות שלה

עידית סילמן:  קודם כל כדי לטפל במתקני הקצה

עידית סילמן:  בעבר אגב היה ניסיון לעשות הפרדה במקור

עידית סילמן:  כשרוצים לחנך שוק לעשות הפרדה במקור, גם באירופה אגב ובמדינות היותר נאורות זה לקח כמה שנים, אבל בסוף אתה לא יכול להפריד במקור בבית ולראות שזה נכנס לאותה משאית זבל, ומגיע לאותו מקום קצה, ולא מצליחים לטפל בפסולת המופרדת עם מתקני קצה ייעודיים

עידית סילמן:  ולכן אנחנו ישר התחלנו לטפל

עידית סילמן:  אין סיבה גם להמשיך להטמין זבל

יעקב אשר: זה גם קשור לדיון אחר כך

עידית סילמן: נכון, אין שום סיבה להטמין זבל

עידית סילמן:  ולכן באמת, אם החשב הכללי באוצר, בעבודה מאוד קשה של המנכ"ל ושל הצוות של המשרד, הלכנו להסדרה של מתקני קצה, עם החשב הכללי, שזה לא עלויות קטנות, בטח שלא מתקני קצה שבאמת הם ווסט טו אנרג'י

עידית סילמן:  האסטרטגיה שלנו, שאגף עובדת בכל העולם, שמהפסולת ומהזבל מייצרים זהב, וזה באמת מזבל לזהב, וגם הכנסנו תקצוב של אותם מתקני קצה, וגם ללכת לכיוון הסדרה תעריפית של חשמל מפסולת

עידית סילמן:  בעצם מתקני קצה שמייצרים אנרגיה, חשמל, וקרן הניקיון נכנסת פה עם הסדרה תעריפית, שתכף המנכ"ל גם יפרט על זה, של חשמל מפסולת עם ביטחון לאותם יזמים שנכנסים ל-20-25 שנה קדימה בשוק

עידית סילמן:  כי אחרת אי אפשר לייצר שינוי משמעותי בלי וודאות, גם למשקיעים וגם בלי וודאות של שוק יציב

עידית סילמן:  ולכן הלכנו על הנושא הזה

עידית סילמן:       ואני חייבת לומר שגם יש לנו מתקן אחד, תכף המנכ"ל ידבר על כל המתקנים

עידית סילמן:  מתקן אחד בראשון, מתקן אחד אשכול בדיה, ומתקן שלישי שממש עכשיו יצאנו למכרז שלו, בנאות חובב, מתקן השבה מאוד גדול

עידית סילמן:  המכרז ייסגר לדעתי בספטמבר

עידית סילמן:  גם עכשיו הלכנו עם החשב הכללי על המתקן בנאות חובב, שלקחנו את המקום

מטי צרפתי הרכבי: שמבחינת ייעוד הקרקע הוא מתאים

מטי צרפתי הרכבי:  כל האתרים הם כבר מוסדרים סטטוטורית?      

עידית סילמן: כן, אבל אנחנו עושים הסדרה - - -      

מטי צרפתי הרכבי: זאת אומרת זה לא משהו חדש, זה היה קודם, כבר חשבו על זה קודם במשרד

עידית סילמן: רגע, תכף נפרט על זה

עידית סילמן:  מה זה חשבו על זה קודם? יש לחשוב, ויש בסוף לרוץ כבר הלכה למעשה, ולבצע שינוי בשטח, לתקצב אותו, ולרוץ ולהחליט שזו האסטרטגיה כרגע, לרוץ לכיוון מתקני קצה כי אנחנו לא יכולים יותר להמשיך שמשאיות ייסעו במשך שלוש שעות בדרכים, גם יזהו, וגם יעמדו בתור הארוך כדי להטמין את האשפה, וגם ההטמנה של האשפה היא לא דבר שהוא סביבתי ואנחנו גם לא מעוניינים בו

עידית סילמן:  אני אסביר עד הסוף ותשאלי

עידית סילמן:       בסופו של דבר, אנחנו הולכים גם להסדרה לנקודות חדשות

עידית סילמן:  זה נכון, צריך לאשר טבעות, צריך לפתוח מכרזים חדשים, ואנחנו גם את זה עושים בהתאמה לאזורים הרלוונטיים שבהם אנחנו צריכים מתקני קצה

עידית סילמן:  הרי מתקני קצה, צריכים להיות בסוף קרובים לשטחים שמייצרים מהם זבל

עידית סילמן:  לדוגמה, המתקן בנאות חובב, המטרה שלנו שהוא יחליף את האתר של דודאים, של ההטמנה, בסדר? אז אנחנו מייצרים את זה במקומות שהם קרובים, שהם יכולים להיות תחליף להטמנה

עידית סילמן:  אז אנחנו הולכים גם לזה

עידית סילמן:       אגב, ההסדרה התעריפית נכנסה גם עם החשב הכללי, כל המתקנים, לתוך חוק ההסדרים, וגם הנושא של פסולת בניין בקריאה ראשונה

עידית סילמן:  פסולת בניין שעובדים על זה כרגע בוועדה בקריאה שנייה ושלישית

יעקב אשר: לא עובדים על זה בוועדה

יעקב אשר:  הוועדה עובדת עם המשרד כדי לקדם את החקיקה הזאת

עידית סילמן: בסדר, זה נעשה עכשיו כאן בוועדה

עידית סילמן:  אנחנו עשינו את העבודה הקשה שלנו להכניס את זה להסדרים, בדרך כלל מההסדרים רק מוציאים חקיקה, לא מצליחים להכניס

עידית סילמן:  וגם זה מטפל בבעיה של השלכה של פסולת פיראטית בלתי חוקית של פסולת בניין ברחבי מדינת ישראל, מה שגורר עלויות גדולות מאוד לשלטון המקומי והאזורי במדינת ישראל

עידית סילמן:  גם שם אנחנו הולכים לכיוון של פיתוח מתקני קצה לטיפול בפסולת

עידית סילמן:  יש מתקני קצה קיימים היום, אנחנו מרחיבים את זה, ויש קול קורא שהוא פתוח

עידית סילמן:  תכף המנכ"ל יציג את כל הדבר הזה

עידית סילמן:       גם אכיפה ופיקוח, גם מיחזור, וגם באמת קול קורא שיצא לטיפול בבקבוקי זכוכית

עידית סילמן:  אנחנו הולכים על כל המגוון שבאמת צריך לטפל בו בסופו של דבר

עידית סילמן:  המטרה שלנו זה לא להשאיר שקל אחד בקרן הניקיון הזאת, ולנצל, ולהשיב חזרה לשלטון המקומי והאזורי במדינת ישראל, ולאזרחים, לתת להם את השירות האמיתי שהם צריכים לקבל מקרן הניקיון

עידית סילמן:  זו המטרה של המשרד

עידית סילמן:  אני חייבת להגיד, תכף המנכ"ל יראה את זה, על פי הנתונים, אנחנו נכון לעכשיו מבזבזים את הכסף בצורה מעולה

עידית סילמן:  אנחנו עומדים ביעדים, מבזבזים לטובה צריך לומר, כדי ללכת למתקני השבה, למתקני קצה, זה עלויות אדירות, אבל זה דבר שהוא נכון

עידית סילמן:  ועכשיו המנכ"ל יציג את כל תוכנית העבודה

עידית סילמן:       אני חייבת לומר, שגם בהיבט הזה זכינו במנכ"ל שהוא מקצועי, שהוא מבין עניין, שבאמת זה מאוד מאוד חשוב

נאור שירי: לא זכינו, מינית אותו

עידית סילמן: בסדר, נכון אני אומרת, זו גם זכות, זה לא כזה ברור

עידית סילמן:  מדינת ישראל זכתה

נאור שירי: לא עשינו לא טוב ויצא אחלה מנכ"ל

נאור שירי:  למרות שזה יכול להיות אחלה קונספט

עידית סילמן: תשמע, אני לא אתווכח איתך, אבל אני מאוד מרוצה, ואני חושבת שזכינו כי צריך להגיד שזו הרבה פעמים גם זכות

עידית סילמן:  כן מה לעשות, זו זכות שיש עובדי ציבור שהם מסורים, שהם מוכשרים, ואנחנו שמחים על זה

עידית סילמן:  אז המנכ"ל בבקשה

גיא סמט: בואו נצלול לתוך המספרים

גיא סמט:  בבקשה, השקף הראשון

גיא סמט:       (הצגת מצגת)     אז מבחינתנו, מבחינת הכנסות הקרן, 540 מיליון שקל זה ההכנסות בממוצע בחמש השנים האחרונות

גיא סמט:  ההכנסות מינואר עד עכשיו היו 288 מיליוני שקלים, והתשלומים הם בדרך כלל 230, וכאן ההפתעה שלנו – התשלומים בחציון הראשון הם 195

גיא סמט:  כלומר הגענו ל-200 מיליון שקל

גיא סמט:  אם נניח שזה ליניארי, יכול להיות שזה לא לינארי, אז אנחנו מוציאים כ-400 מיליון שקל מידי שנה

גיא סמט:  היינו מוציאים 200, עד עכשיו כמעט הוצאנו 200

גיא סמט:  אנחנו מכפילים את היקף התשלומים שלנו, ואני מאמין שאנחנו נלך ונתגבר איתם

גיא סמט:  אז זה נתון שלדעתי הוא מאוד יפה, וברגע שאנחנו נגיע למצב שבו שנתית אנחנו עולים על היקף ההכנסות שלנו, אי אפשר יהיה להגיד שהקרן צוברת יתרות

גיא סמט:  ואנחנו ממחישים את זה, ואני אמחיש את זה בשקפים הבאים גם למה אני חושב שזה יקרה

יעקב אשר: כמה יש כרגע בקרן?      

גיא סמט: בקרן יתרות מזומנים של 1

גיא סמט: 7 מיליארד, אתה רואה את זה למטה, ויתרות מחויבות של 1

גיא סמט: 5 מיליארד, כ-3

גיא סמט: 2

גיא סמט:  כאשר בתוכם כמו שאמרנו, מחויבות 1

גיא סמט: 5 למגוון של פרויקטים שהראיתי לך פעם קודמת

יעקב אשר: הפרויקטים שהם צבועים?      

גיא סמט: צבועים, כן

גיא סמט:  יש התחייבויות

גיא סמט:  מישהו מחזיק ביד התחייבות

גיא סמט:  הרי אני לא יכול לשלם עם משהו שהוא לא קיים

גיא סמט:  יש כסף שהאוצר חייב לנו, והוא יחזיר לנו את הכסף שהוא חייב

גיא סמט:  אני לא מוטרד

יעקב אשר: כמה?      

גיא סמט: אני לא רוצה לשלוף את המספר, אני לא זוכר

גיא סמט:  את זוכרת את המספר של כמה בהחלטות הממשלה האוצר לקח מזומן? 2

גיא סמט: 6

נאור שירי: וזו הלוואה? פריים פלוס חצי כזה?      

גיא סמט: לא

גיא סמט:  אין ריבית, על פי ההנחיית חשב כללי, זה פעם נידון בעבר בתקופת זליכה, ולא ניתנה ריבית לקרן

גיא סמט:  הטענה של החשב הכללי הייתה, ויש פה אולי נציגי חשב כללי, הטענה של החשב הכללי הייתה שעל פי החוק אין חובה לקבל ריבית

יעקב אשר: אני רוצה קודם כל לדעת עכשיו, כי אני לא נכנס כרגע על מה היה ואיך היה

יעקב אשר:  אני שואל שאלה

יעקב אשר:  היום בעצם, ואם נמצא פה מישהו ממשרד האוצר - - -      

עידית סילמן: אתה שואל אותנו על משהו שאנחנו לא קיבלנו את ההחלטה לגביו, אם נותנים ריבית או לא נותנים ריבית

עידית סילמן:  זו החלטה קבועה שהגענו אליה

יעקב אשר: בדיוק, דקה

נאור שירי: לא, אל תגיד בדיוק

יעקב אשר: אל תגיד לי מה להגיד, טוב?      

נאור שירי: ואל תגיד לי לא לשאול שאלה ואני לא אקבל עליה תשובה

נאור שירי:  זה לא מקובל

נאור שירי:  לא, אני אשאל שאלה, מה זאת אומרת?      

יעקב אשר: מה זה הדבר הזה?      

נאור שירי: מה זה מה זה הדבר הזה? אני שואל שאלה ואתה אומר לי לא

יעקב אשר: תעצור דקה, לא

נאור שירי: אז לא, אין כזה דבר

נאור שירי:  אני אשאל שאלה

יעקב אשר: אז לא

נאור שירי: מה זה לא?      

יעקב אשר: זהו

נאור שירי: מה זה לא? אני עדיין אשאל את השאלה

יעקב אשר: אני שואל כרגע שאלה אחת, שאותנו מעניינת כרגע לדיון הזה

יעקב אשר:  העלינו את הנושא הזה, ובקריאת ביניים שאלת שאלה נוספת, תקבל רשות דיבור, תשאל

יעקב אשר:  אני שואל שאלה, בתוכנית העבודה כשאתם מסתכלים עכשיו, האם אתם יכולים להתייחס היום לקרן, בעצם אם אתה לוקח את היתרות מחויבות שזה דבר אחד, יתרת מזומנים 1

יעקב אשר: 7 מיליארד, האם אתה יכול לקחת ולבוא ולומר אנחנו בונים כרגע תוכנית עבודה, גם אותם 2 מיליארד

יעקב אשר:  כן או לא?      

גיא סמט: ברור

גיא סמט:  התשובה כן, האוצר גם לא מתחמק

יעקב אשר: יפה, נקודה

יעקב אשר:  עכשיו יש שאלות נוספות? בבקשה

נאור שירי: שאלתי מאיזו תקנה או חוק לוקחים מלוות מהקרן הזו?      

גיא סמט: יש החלטת ממשלה, כל פעם מעבירים החלטת ממשלה

גיא סמט:  החלטת הממשלה קובעת בדרך כלל בניסוחים השונים, אבל אומרת – אנחנו לוקחים כסף מזומן מהקרן כי הקרן לא צפויה להיקפי המזומנים, במקום לגייס חוב, אני פה כבר עונה בשם האוצר, ואנחנו מבטיחים לקרן במסגרת אותה החלטת הממשלה, לא את המועד, אנחנו מבטיחים לקרן שאם תצטרך כסף היא תקבל בחזרה

עידית סילמן: זאת אומרת שאם בשנה שעברה כשאנחנו לא היינו כאן, האוצר ראה שיש יותר מידי כסף בקרן, הוא היה צריך כסף, הוא בא ואמר – אני מעביר החלטת ממשלה, לוקח מהקרן

עידית סילמן:  וזה מה שקרה בתקופה לפני שאנחנו הגענו, של השרה הקודמת, העבירו החלטת ממשלה שלקחה מהקרן סכום של 600 מיליון שקלים, ואמרו כשאתם תציגו תוכנית עבודה ותראו שאתם צריכים את זה עכשיו ל-א', ב', ג', ד', אנחנו מיד מחזירים לכם

יעקב אשר: תודה

תומר רוזנר: צריך לזכור שיש ביקורת של מבקר המדינה, שגם המזומנים שבקופה, לא מושקעים ולא מניבים תשואה

גיא סמט: נכון, כי הטענה היא שהחוק לא מאפשר

גיא סמט:  זו הטענה של החשב הכללי

תומר רוזנר: לא, אני לא מדבר על ההלוואות למשרד האוצר

גיא סמט: אני לא יכול להשקיע את הכסף

יעקב אשר: שנייה, תנו לי בבקשה לנהל את הדיון

יעקב אשר:  תודה

יעקב אשר:  אנחנו נבדוק את זה עם משרד האוצר, אני לא יודע אם האיש אגף תקציבים יידע לתת לנו את התשובה הזאת, אבל הוא יצטרך לברר ולהביא לנו את התשובה

יעקב אשר:  השאלה היא מצוינת

יעקב אשר:  אם כמובן אפשר, וודאי

יעקב אשר:  כי אנחנו עשינו חשבון בדיון הקודם, שהמדינה הפסידה, הכסף ששכב הקרן הזאת ללא שימוש, משהו כמו 900 מיליון שקל בכמה שנים

גיא סמט: לדעתי זה חישוב מקל

עידית סילמן: יותר

יעקב אשר: לא יודע, שמרני או לא שמרני, אנחנו בעד שמרני היום, לא?      

נאור שירי: לא

נאור שירי:  אני לא שמרן, אתה שמרן

יעקב אשר: זה היה מספר שהיה כתוב בדיון הקודם

יעקב אשר:  הלאה בבקשה אדוני

יעקב אשר:  אני רוצה לשמוע עכשיו את התוכנית, לא רק לחפור בעבר

גיא סמט: אני חושב שאתם תכף תראו שהאוצר צריך לתקצב אותי ביותר ממה שהוא לקח הלוואות, כלומר זו השאיפה שלנו

גיא סמט:  אנחנו מציגים בשקף הבא את הפעילות החצי שנתית שלנו, מה עשינו בחצי שנה האחרונה

גיא סמט:       הכנסות, עוד הפעם, 288 מיליוני שקל

גיא סמט:  תשלומים – 195

גיא סמט:  התחייבות ל-2023, 425 מיליוני שקלים

גיא סמט:  התחייבויות שקרו בחצי שנה הקרובה

גיא סמט:  אפשר לסכום אותן, הן רשומות לפניכם, כדי להראות שהן נוצרו עבור המטרות הראויות של הקרן

גיא סמט:  הקמת מתקן - - - 103 מיליוני שקלים, זה מתקן שקם, יש התנגדות של עיריית ראשון, יש אינספור בג"צים שהיא הגישה, המתקן נבנה

גיא סמט:  אנחנו מחכים לשלב השני של היתרי הבנייה, אבל המתקן יש עבודות בקרקע שנעשות, ואני מבין שכנראה שיש החלטה של הבג"ץ שתומכת בעמדנו, כמו בערכאות קודמות

גיא סמט:       לגבי פסולת הבנייה, יש התחייבויות ב-86 מיליוני שקלים לבניית מתקנים חדשים, ובהמשך אני אראה שיש גם קול קורא חדש שאנחנו מפיצים

גיא סמט:  מתקן המיון בדודאים, 52 מיליוני שקלים, רשמנו את ההתחייבות

גיא סמט:  מתקן בטיפול פסולת בנייה, המשך קול קורא שהיה ב-2022, על סמך הקול קורא להעריך ולתת לעוד רשויות נוספות 23 מיליוני שקלים

יעקב אשר: מתקנים ישנים כאילו?      

גיא סמט: מתקני פסולת בניין, כן

יעקב אשר: מתקני מעבר

גיא סמט: כן

גיא סמט:  לא תחנות מעבר, מתקני מיחזור

גיא סמט:  אנחנו לא תומכים אף פעם בתחנת מעבר, אנחנו תומכים במי שיודע למחזר

גיא סמט:  וזה בהמשך לשאלות שאנחנו נשאלים על ידך על היקפי המתקנים

וליד טאהא: זו התכלית של הקרן, זו הייתה התכלית

עידית סילמן: כן, זו התכלית

וליד טאהא: למחזר את הפסולת

וליד טאהא:  במקום לעשות את זה, חסכו הרבה מיליארדים

עידית סילמן: נכון

גיא סמט: אנחנו מראים באופן מאוד ברור, שבחצי שנה האחרונה התחייבנו על 425 מיליוני שקלים, כשהיקף ההכנסות השנתיות הוא כ-500 מיליון

גיא סמט:  עד סוף השנה נעבור בהיקפי ההתחייבויות את ההכנסות

גיא סמט:       חינוך סביבתי ברשויות – 40 מיליוני שקלים, גם זו מטרה

גיא סמט:  טיפול בפסולת גושית בחברה הערבית, המשך קול קורא מה-2022

גיא סמט:  12 מיליון שקל כדי לאסוף את הפסולת הגושית

וליד טאהא: 12 מיליון כל קול הקורא כולו?      

גיא סמט: זה החלק הספציפי שלו

עידית סילמן: 185 כל הכסף

עידית סילמן:  החלק שנשאר זה 12

עידית סילמן:  כל התוכנית של החמש שנים של החברה הערבית, שאגב לא משכנו משם שום כסף ולא שינינו

אלעד עמיחי: 12 זה רק הקצה

וליד טאהא: מה הסכום הכולל?      

גיא סמט: 185 מיליוני שקלים

וליד טאהא: החלק של הטיפול בפסולת הקשה?      

עידית סילמן: הגושית

וליד טאהא: הגושית זה הקשה, לא?      

גיא סמט: זה הגדולה, בדרך כלל הגדולה

גיא סמט:  כל מיני רהיטים וזה

וליד טאהא: אבל התוכנית הכוללת היא 550 מיליון

אלעד עמיחי: בסדר, זו כל התוכנית

אלעד עמיחי:  אבל הקטע של הפסולת הגושית הוא 185

וליד טאהא: עכשיו, 12 מיליון זה מה שנותר מתוכנית להשלים קול קורא?      

יעקב אשר: כן, הלאה

גיא סמט: התחייבות שרשמנו

וליד טאהא: שזה לא מספיק לרשות אחת, אז מה לי להפיץ קול קורא?      

גיא סמט: לא, לא, זה לא במסגרת קול

גיא סמט:  יש החלטת ממשלה, יירשמו התחייבויות על היקף של 180 מיליון שקל, זה ההיקף הכולל

גיא סמט:  היה נשאר שארית של 12 מיליון שקל, גם אותה רשמנו

עידית סילמן: גם אותה הוצאנו

עידית סילמן:  בסדר? גם בה טיפלנו, לא השארנו כסף

יעקב אשר: הלאה

גיא סמט: הקמת יחידות אכיפה לטיפול בפסולת בנגב

וליד טאהא: האמת גיא, שלא התלבש לי הקטע של 12 מיליון שקל, מה אני אגיד לך

יעקב אשר: רגע שנייה, ה-12 מיליון שקל האלה הם בתוכנית?      

גיא סמט: זה לא בתוכנית, רשמנו התחייבות, נתנו אותה לרשויות ספציפיות

יעקב אשר: ההתחייבות הזאת צריכים לנצל אותה

יעקב אשר:  הלאה

גיא סמט: הראינו שהתשלומים הם מידי שנה 230, ועד עכשיו שילמנו 195

גיא סמט:  200 מיליון

גיא סמט:  כלומר גם בתשלומים, המצב שלנו הוא גודל, ואתה רואה את זה גם פה בשקף

גיא סמט:  הסברה – רשמנו התחייבות על 24 מיליון שקל, שיקום נחלים על 11 מיליון שקל

גיא סמט:  יחידת אכיפה בנגב באזור פסולת, יש השלכות רבות בדרום של פסולת בנייה בעיקר ופסולת אחרת, אנחנו ביחד עם אשכול הרשויות שחברים בו כל הרשויות - - -      

יוסף עטאונה: אגב, יש תוכנית לבינוי?      

גיא סמט: בנגב יש לנו בעיה מאוד משמעותית

גיא סמט:  הייתה בקשה בזמנו כשאני הייתי מנהל מחוז דרום, בקשה מראשי הרשויות, גם הבדואיות, כדי שנקים יחידה

גיא סמט:  רצינו להקים איגוד ערים

יוסף עטאונה: כבוד השרה שהייתה כאן בתחילה שהציגה את תוכניות העבודה שלה, כבוד היו"ר אני העליתי את הנושא של הכפרים הבלתי מוכרים של השטחים הגליליים והפתוחים, אבל הפתרון הוא לא ללכת לאכיפה

יוסף עטאונה:  זו הטעות שחוזרים על זה עוד פעם ועוד פעם בכל התחומים בכפרים האלה, שעוד פעם הולכים לאכיפה

יוסף עטאונה:  אני כתבתי לך, שלחתי לך שתי שאילתות וקיבלתי תשובות, לצערי תשובות לא מספקות בכלל

עידית סילמן: למה לא מספקות?      

יוסף עטאונה: ובמקום להתמודד עם התופעה, עם הסוגייה, עם המציאות, מקימים עוד יחידת אכיפה בנגב

גיא סמט: אם ראשי הרשויות יגידו שהם לא רוצים את היחידה הזאת, אפשר לשקול את זה

גיא סמט:  היחידה לא באה לאכוף על מי שגר שם

יוסף עטאונה: ראשי הרשויות ביקשו יחידת אכיפה בנגב? אני רוצה לדעת מי ראשי הרשויות שביקשו את זה

יעקב אשר: אבל תתן לו רגע לענות

גיא סמט: כשאני הייתי מנהל מחוז, באו אליי כל ראשי הרשויות, אספתי את כל ראשי הרשויות הבדואיות, אני חושב שרק אחד נשאר מבשגב, אני חושב שהוא היחיד שנשאר, אבל אפשר לשאול גם את ראשי הרשות שהיו, ואמרו לי שכן, תופעת פסולת הבנייה זה לא שהיישובים מייצרים את הפסולת בנייה ומשליכים

גיא סמט:  משליכים אצלם

עידית סילמן: משליכים אליהם ממקומות בחוץ

עידית סילמן:  בסדר?      

יוסף עטאונה: אבל זה לא תמונת המצב בשטח

יעקב אשר: יוסף שנייה

יוסף עטאונה: אבל אני גם מסביר

יעקב אשר: דקה אחת, תן לו לענות

עידית סילמן: אני מציעה שהוא יסיים רגע ויגיד כל מה שהוא רוצה להגיד

יעקב אשר: הוא אמר, הוא התחיל להגיד ואז הוא עונה

עידית סילמן: אבל בסדר, הוא באמצע נכנס בדברים

יעקב אשר: במילים אחרות אני אגיד לך דבר אחד

יעקב אשר:  הוא אומר למה רק אכיפה, איפה ההסדרה עצמה

יעקב אשר:  אוקיי? זו השאלה

יעקב אשר:  עכשיו תענה על זה

גיא סמט: אוקיי, אני חושב שאנחנו עובדים ביחד עם ראשי הרשויות, ולא נגד

גיא סמט:  הבעיה של השלכת פסולת שם, היא לא מתוך היישובים

גיא סמט:  זו פסולת שמגיעה בחלק גדול מהמקרים מגוש דן, אפילו ראינו מהצפון

גיא סמט:  הרי תפסנו משאיות, שמגיעות מהצפון כן? מאזור מגידו הגיעו משאיות

גיא סמט:  אני הייתי אז במבצע וראיתי את זה

גיא סמט:  משליכות שם

גיא סמט:  אנחנו צריכים יותר פיקוח בשטחים האלה

גיא סמט:  זה לא בא כנגד אותו תושב שאין לו לאיפה להשליך

גיא סמט:       לגבי הפזורה הלא מוסדרת, גם אותה תקצבנו ואנחנו עושים ניסוי עם יישוב שאנחנו שמים לו בקצה היישוב מכולות, תקצבנו את האשכולות, במסגרת ההחלטות האחרונות, אני לא יודע להסביר לך איפה זה בפנים ואפשר לנסות להגיד באיזה היקף, אני מוכן להראות את המסמכים

גיא סמט:  כל החלטות הנהלת הקרן מפורסמות באתר האינטרנט, ואנחנו רוצים לאסוף גם לפזורה, כן? גם לפזורה שהיא לא מוסדרת

גיא סמט:  א אפשר להשאיר את השטח כמו שהוא

יוסף עטאונה: איך זה מסתדר עם התשובה שלכם בשאילתה?      

עידית סילמן: אנחנו בשאילתה, אני אגיד לך, כי עמדנו ונתנו לך את התשובה גם במליאה לא סתם

עידית סילמן:  השרה הגיעה במיוחד כדי לענות לך, והסברתי לך שכל הנושא של איסוף הפסולת מושת על הרשות המוניציפלית המקומית

עידית סילמן:  ופזורה אין את זה, בסדר? עכשיו רגע, אתה צריך להבין שהפזורה היא נמצאת בפזורה, בשטחים פתוחים

עידית סילמן:  השטחים הפתוחים של מדינת ישראל קורסים תחת פסולת פיראטית בלתי חוקית שמגיעה לשם מכל הארץ, ומושלכת שם

יוסף עטאונה: רגע, סליחה, צריך לדייק

יוסף עטאונה:  קודם כל, הטרמינולוגיה מאוד חשובה וצריך לדייק גם כשמציגים את הדברים

יוסף עטאונה:  אני לא מדבר על שטחים פתוחים כפתוחים, ויש שטחים פתוחים

יוסף עטאונה:  אני מדבר על זה שיש כפרים לא מוכרים

יוסף עטאונה:  בתשובה שלך את אומרת שפינוי פסולת זה שירות מוניציפלי, מסכים איתך

יוסף עטאונה:  אבל אני מעלה סוגייה, שיש כמאה אלף תושבים, נמצאים ביישובים שלהם

יוסף עטאונה:  זה שהמדינה לא מכירה, זה בעיה של המדינה, לא בעיה שלהם

יוסף עטאונה:  והבעיה היא כפולה ומכופלת ביישובים האלה, בכפרים הלא מוכרים כאחד

יוסף עטאונה:  אין רשות מוניציפלית שמפנה את הפסולת, ובמקום זה שולחים יחידות אכיפה ולתת קנסות

יוסף עטאונה:       ואת עונה לי בתשובה שלך, שפשוט מאוד כל אדם אחראי על התוצר שלו, שזה זבל

יוסף עטאונה:  זה בדיוק התשובה שאני קיבלתי

עידית סילמן: רגע, תקשיב לתשובה שלי עד הסוף, והצוות המקצועי גם ירחיב ויגיד לך בדיוק באיזה מקומות אנחנו מטפלים

עידית סילמן:  דבר ראשון, הפזורה סובלת פעמיים

עידית סילמן:  אחד, כי היא לא נמצאת תחת רשות מוניציפלית שמפנה

יוסף עטאונה: נכון

עידית סילמן: שנייה, תן לי

עידית סילמן:  אני רוצה לעזור לך

עידית סילמן:  ואם אתה לא תקבל תשובה שהיא מספקת, אתה תבוא אלינו למשרד וכל הצוות שלי גם של החברה הערבית, יישב איתך ביחד ויימצאו פתרונות

עידית סילמן:  אני רוצה לנקות את מדינת ישראל הכי הרבה, בסדר? זו המשימה שלי

עידית סילמן:  אז רשות מוניציפלית אמורה לדאוג לזה

עידית סילמן:  באופן מובנה, הפזורה היא לא תחת רשות מוניציפלית, ולכן אין מי שידאג לה

עידית סילמן:       בנוסף, עוול נוסף, שבאמת בגלל שהיא פזורה, אז גם מבחוץ מגיעות משאיות פיראטיות בלתי חוקיות, שבעצם לוקחות פסולת בניין נניח, ואומרת רגע למה להיכנס למתקן של פסולת בניין ולשלם את הכסף שם? אני אשליך בנחל גרר, בפזורה פה, במקום שאף אחד לא ישים לב

יעקב אשר: התושבים האלה לא בונים שם

יוסף עטאונה: אבל למה לתת להם קנסות?     

עידית סילמן: רגע, להם לא נותנים קנסות

עידית סילמן:  לא

יוסף עטאונה: הם מקבלים קנסות

עידית סילמן: הבנתי אותך, שנייה

יוסף עטאונה: זה הכל, הם מקבלים קנסות

יוסף עטאונה:  אתה רוצה שאני אביא לך קנסות שהם מקבלים? אני אעביר לך

עידית סילמן: עכשיו תקשיב, אז בנוסף אנחנו מטפלים במשאיות שמגיעות מבחוץ ומשליכות לאזורים האלה

עידית סילמן:  רק כשתופסים אזרחים שמשליכים במקום אחר, קרוב לבית באיזה נחל, אז נכון גם שם יש יחידות אכיפה ופיקוח, ובמקביל עושים תהליכים

עידית סילמן:  מה התהליכים שעושים? כמו שאמר המנכ"ל, לוקחים אזורים של פזורה, מציבים להם מכולות באזורים ייעודיים, ואומרים – תעבירו לשם את הזבל, נכון כי כשזה פזורה זה טיפה רחוק וזה ללכת עם הזבל כדי לזרוק ולהגיע לשם, אבל אנחנו נאסוף משם וניקח את זה

עידית סילמן:  ויש תהליך מאוד גדול שעושים בתוכנית של החברה הערבית כדי שזה יקרה

עידית סילמן:  בסדר? אנחנו עובדים גם עם מנהלת הבדואית תחת השר עמיחי אליהו

יעקב אשר: גברתי, אני אחראי פה על השעון עכשיו

יעקב אשר:  אני רוצה לומר דבר אחד ובזה נסיים את העניין הזה

יעקב אשר:  הדבר הזה עולה לא רק בדיון הזה, הדבר הזה עולה בהרבה מאוד דיונים בגלל בעיה אחת ראשונית, שאין שם את ההסדרה והכל

יעקב אשר:  זה משליך על איכות סביבה, זה משליך על חינוך, זה משליך על הרבה מאוד דברים

יעקב אשר:       עכשיו, הפתרון שכרגע הם אמרו זה לא פתרון הכי נחמד לרוץ עם הזבל למכולות והכל, אבל לפחות אומר המשרד, ואתם צריכים גם לבדוק אם זה באמת נותן את הזה, שהם כן עושים מבחינתם, למרות שהמקום לא מוסדר ואין לו אחריות מוניציפלית, ויכלו לבוא ולומר תשמע אנחנו לא יודעים לאסוף, כי בכל מקום אחר זה הרשות המקומית עושה את זה

יעקב אשר:  המשרד אומר, אנחנו כן מטפלים בעניין הזה

עידית סילמן: לא, אתה גם צריך להבין, כשזה לא מוסדר, אז שייקחו את הזבל שנייה

עידית סילמן:  אנחנו כביכול לא יכולים להגיד להם קחו את הזבל, תכניסו לאוטו ותלכו למקום לפחות לפח להשליך, אבל בטח שאי אפשר להשליך בנחל הסמוך או אצל איזה מישהו בחצר, כי זה לא עובד ככה

יעקב אשר: הבנתי, ורוב האכיפה אם אני מבין מכם נכון, היא באמת יותר על מהירות

עידית סילמן: היא לא על זה, בדיוק

יעקב אשר: אבל נתונים והכל תעשו בישיבה נפרדת

יעקב אשר:  עכשיו נמשיך, אנחנו על קרן הניקיון רוצים לדעת

תומר רוזנר: אנחנו הערנו את זה בדיונים קודמים וגם אנחנו חוזרים ומעירים את זה

תומר רוזנר:  אנחנו רואים בעיה משפטית לא פשוטה, בכך שהקרן מממנת עובדי משרד, בין אם זה בתחום הפקידותי ובין אם זה בתחום האכיפתי

תומר רוזנר:  אנחנו חושבים שזאת בעיה

אלעד עמיחי: זה לא עובדי משרד

תומר רוזנר: אלא?      

גיא סמט: על מה אתה מדבר?      

אלעד עמיחי: אשכולות

עידית סילמן: אשכולות

עידית סילמן:  כן, בהכל

אלעד עמיחי: זה לא עובדי המשרד, זה דרך האשכולות ויחידות מקומיות

תומר רוזנר: אה הבנתי, אוקיי

גיא סמט: טוב, המשכנו

גיא סמט:  מה שאתם יכולים לראות בשקף הזה, זה התחייבויות על היקף של 425 מיליוני שקלים

גיא סמט:  עוד הפעם, ההכנסות שלנו בשנה הן בסביבות ה-500, כלומר אנחנו מתקרבים לרשום התחייבויות על היקף יותר מההכנסות השנתיות שלנו

גיא סמט:  ואם שואלים האם זה בפרויקטים מרכזיים, אז התשובה היא כן, אני חושב שאתם רואים את זה בפרויקטים של פסולת

גיא סמט:      פעילות מתוכננת לחציון הבא, כדי שנראה שאנחנו ממשיכים

גיא סמט:  לפי השקף תראו שאנחנו ממשיכים בקצב יותר מהיר

עידית סילמן: בקיצור חסר לנו כסף, זה מה שאנחנו אומרים

עידית סילמן:  לא צוחקת, אמיתי

יעקב אשר: אני מבקש לתת לדיון להתנהל, כי חשוב לנו פה הפרטים

גיא סמט: אנחנו צריכים להגדיל את היקפי התמיכה שלנו במתקני המיון כדי שיקומו מתקני מיון

גיא סמט:  יש לנו מתקני מיון שקמו וממיינים היום את הפסולת ברחבי מדינת ישראל

גיא סמט:  אנחנו רוצים להמשיך ולתמוך במתקני המיון, ויש מתקני מיון שאמורים לקום

גיא סמט:  כרגע יש לנו מתקני מיון בעפולה, בחירייה, יש לנו את ה-RDF, בירושלים יש לנו מתקן 'גרינט', יש לנו את 'דודאים' בדרום, ואנחנו רוצים להגדיל עוד המתקנים ולהפעיל חלק מהמתקנים שאפילו לא פועלים

גיא סמט:       כדי שהמתקנים האלה יפעלו, אנחנו צריכים לתת תמיכה מהקרן כפי שעשינו בשנים הקודמות, להגדיל אותה

גיא סמט:  בסך הכל אנחנו מבקשים כ-950 מיליון שקל כדי להתחייב

יעקב אשר: על כמה מתקנים?      

גיא סמט: אנחנו רוצים להגיע, בסוף ה-950 מיליון שקל לא אמורים לשרת כמות מתקנים ארבעה או חמישה, וזה גם תלוי בהיקף הגודל שלהם

גיא סמט:  זה אמור לשרת את כל המתקנים שהולכים לקום, ואנחנו צריכים לייצר וודאות

יעקב אשר: לא, אבל ברור לכולם שאם אתה מתחיל - - -     

גיא סמט: תעבור שנייה לשקף הבא, תראה את היקף המתקנים

יעקב אשר: אם אתה מתחיל לעבוד, אתה לא מפסיק באמצע

גיא סמט: נכון, אני נותן לו הרשאה

יעקב אשר: אתה היום מתוכנן עד הקצה? עד המפתח?      

גיא סמט: עד 2030, אני רוצה לתת להם התחייבויות גם למתקנים שקמים, וגם למתקנים שיקומו

גיא סמט:  יש רשימה

עידית סילמן: זה בפריסה ארצית בהתאמה למיקומים שאנחנו צריכים

גיא סמט: המתקנים הקיימים זה הרשימה העליונה, אני אקריא את המתקנים בהקמה

גיא סמט:  גם אם המתקנים הקיימים לא יפעלו אם אנחנו לא נתמוך בהם, המצב הכספי לא מאפשר להם לפעול ללא תמיכה שלנו, ואנחנו צריכים לתמוך בהם

גיא סמט:  לגבי המתקנים בהקמה, אז חירייה, שפד"ן, עברון ודיה, אלה מתקנים שהם בהקמה

גיא סמט:  כלומר, חלקם במכרזים, חלקם עם טבעות מאושרות וחלקם בביצוע, וחלקם מסיימים

גיא סמט:  אני מדבר על מיון בשלב הזה

גיא סמט:       בתכנון, אז יש לנו את תלתן, את אשדוד ובנאות חובב, ואנחנו מניחים שיהיו עוד מתקנים אחרים

גיא סמט:  כלומר, זה לא כל היקף

גיא סמט:  בסך הכל אנחנו מקצים עכשיו כ-950 מיליון שקל, בהנהלת הקרן עולה מחר לדיון

גיא סמט:  אנחנו זקוקים לעוד הרשאה להתחייב מהאוצר, ואנחנו רוצים להתקדם בהיקף המתקנים, בהקמה של היקף המתקנים ומתקני המיון

גיא סמט:       נחזור שנייה לשקף הקודם, ואני יודע שעוד יהיה ויכוח עם האוצר לגבי היקף הסכום הזה, אבל אנחנו רוצים לייצר כן את הוודאות, ואנחנו רוצים לקבל הרשאה להתחייב בהיקפים של כ-3 מיליארד שקל, מה שאומר שזה מעבר למה שהתחייבנו עד עכשיו

תומר רוזנר: אם הוא לא ייתן, תדרוש את הכסף שמגיע לך בחזרה

גיא סמט: זה הוא מוכן לתת, אני צריך יותר מזה

גיא סמט:  אני אומר, לא מספיק לי הכסף שהוא לקח בזמנו כמזומן, ואני לא צריך את המזומן, אני צריך הרשאה

גיא סמט:  הקרן לא זקוקה למזומנים, היא זקוקה להרשאות

גיא סמט:  ולכן, לא הפחיד אותי אף פעם שלוקחים ממני את המזומן, כי הקרן לא זקוקה למזומנים האלה וגם לא נושאים בריבית

גיא סמט:  אני צריך את ההרשאה

גיא סמט:  יש ויכוחים על היקפים, ואני מניח שהם אולי השתנו, בסדר?      

תומר רוזנר: תלוי בחשב הכללי, כי כל המטרה של הקרן הייתה לנתק את התלות בתקציב המדינה

גיא סמט: ומה שאתה ממחיש זה שאני צריך את התלות הזאת, כי אני צריך הרשאה להתחייב

גיא סמט:  אני צריך הרשאה כי הפרויקטים שלי, כשאני בא ליזמים ורוצים להקים מתקן מיון, אני חייב לתת להם, רגע שנייה בואו תהיו איתי

יעקב אשר: גם אם יש לך היום מזומן ואתה רוצה לתת, אתה בלי אשראי להתחייב לא יכול לעשות כלום

גיא סמט: נכון, אני צריך הרשאה בהיקפים הרבה יותר גבוהים

גיא סמט:  אני צריך הרשאות בהיקפים מאוד משמעותיים, ואני לא זקוק למזומן

יעקב אשר: שואל היועץ המשפטי למה צריך הרשאה להתחייב

גיא סמט: כי חשבת המשרד לא תחתום לי על התחייבות, אם אין לה הרשאה

גיא סמט:  היא לא יכולה לחתום על היקפים שהם יותר גדולים מהמזומן שלי

תומר רוזנר: זה נכון לתקציב המדינה, ההוראה הזאת לא חלה על תקציב הקרן

תומר רוזנר:  הקרן יכולה להתחייב

גיא סמט: תומר זו מחלוקת משפטית

תומר רוזנר: אין פה שאלה

גיא סמט: יש פה שאלה, אני מכיר שיש שאלה

גיא סמט:  הייתי יו"ר קרן לשיקום מחצבות, היא עובדת כך, כמו שאתה אומר

וליד טאהא: רק שאלה המנכ"ל

וליד טאהא:  לגבי מתקנים קיימים, אתה חייב מזומן, הם לא צריכים הרשאה להתחייב

וליד טאהא:  ההרשאה להתחייב זה רק לגבי מתקנים שיקומו

גיא סמט: לא, לא, גם מתקן קיים רוצה להבין שהוא הולך לפעול בכמה שנים הקרובות, ולא פועל משנה לשנה

גיא סמט:  אם אני צריך לתקצב אותו במזומן, אני צריך משנה לשנה

גיא סמט:  אז צריך כן תקציב הרשאה

יעקב אשר: אני עוצר אותך דקה אחת, חבר הכנסת שוסטר חייב לרוץ לוועדה אחרת

אלון שוסטר: יש עוד נושאים בעולם, תודה רבה

אלון שוסטר:  קצר, א', מברך את השרה ואת המנכ"ל על עצם ההגעה ועל עצם העבודה

אלון שוסטר:  אני רוצה לחזור על דברים שנאמרו בעבר ושיירשמו גם הפעם

אלון שוסטר:  אני יחד עם חברים אחרים בא, עם היו"ר, מהשלטון המקומי

אלון שוסטר:  אני חושב שלפחות 50% מהקרן הזו שהכספים שלה באים מהפעילות של השלטון המקומי, צריכים להיות בהנהלת הקרן המקומי והאזורי

אלון שוסטר:  זאת נקודה אחת

אלון שוסטר:  אני חושב שצריך לחשוב על מינוי של מנהל מקצועי

אלון שוסטר:  אני שב ומציע לשים לב לקושי של חלק מהרשויות להשתמש בכסף בדרך של קולות קוראים, ואני מציע לחשוב על אפשרות של חלוקה ישירה על פי גודל שטח, על פי מספר תושבים

אלון שוסטר:       והדבר האחרון, להוסיף למטרות הקרן, צריך לעשות שינוי, ניקיון השטחים הפתוחים

אלון שוסטר:  אני עם המנכ"ל עבדנו קצת, ועסקנו, וניסינו, ואני מכיר את הקושי הפורמלי, אבל פסולת קלה ופסולת בניין, מפוזרת באלפי אלפי טונות ברחבי ארצנו היפה

אלון שוסטר:  אני מציע להסתכל על ההצעות של החברה להגנת הטבע, לתקצוב, לאכיפה, לתוכנית חינוכית ולהסברה

אלון שוסטר:  גם זה ייכנס בקרב כל הדברים היפים שאתם עושים

אלון שוסטר:  תודה

יעקב אשר: תודה רבה

יעקב אשר:  תמשיך גיא

גיא סמט: סקרנו את השורה הראשונה של מתקני המיון

גיא סמט:  אמרנו 950 מיליון שקל, אני יודע שיש לי עוד ויכוח עם אגף תקציבים על ההיקפים, אבל בעיקרון אנחנו צריכים היקפים משמעותיים עם התחייבות לכמה שנים, על זה אנחנו כולנו מסכימים

גיא סמט:       נושא נוסף משמעותי, זה מתקנים לטיפול

גיא סמט:  עכשיו לא למיון, אנחנו צריכים להקים מתקנים לטיפול בחומר האורגני

גיא סמט:  חסרים לנו מתקנים לטיפול בחומר אורגני

יעקב אשר: הטיפול כולל שריפה וכו'

גיא סמט: לא, לא, שנייה, אני במתקן לטיפול בחומר האורגני

גיא סמט:  השיטה שאנחנו מדברים פה על - - - אנחנו רוצים לתת תעריף ידוע מראש, פר קוטצ' שמיוצר

גיא סמט:  אנחנו לוקחים את זה פר קוטצ', ואומרים כי מאוד למדוד כמה ייצור החשמל, ואומרים זה התעריף שאנחנו רוצים לתת

יעקב אשר: לכמה שנים?      

גיא סמט: אתה חייב להתחייב ל-20 שנה, אחרת היזם לא מכיר בזה

גיא סמט:  כדי שאני אתחייב ל-20 שנה, אני צריך גם פה הרשאה להתחייב

גיא סמט:  זה נכנס בתוך חוק ההסדרים, יש לנו שיחות עם אגף תקציבים, נמצא פה, הוא יכול להעיד

גיא סמט:  בתוך החלטת הממשלה שמלווה את ההסדרים, תקציב המדינה, סדר גודל של מיליארד שקל כדי שנוכל להקים מספר מתקנים

גיא סמט:  זה היקפי ההרשאה להתחייב שאנחנו זקוקים להם

תומר רוזנר: ומה מצב ההסדרה התעריפית ברשות החשמל?      

גיא סמט: ברשות החשמל מהיכרותי כחבר מליאה, רשות החשמל הייתה איתנו בשיח, מבינה את הצורך, אבל בואו נשים לב

גיא סמט:  היא הולכת לא לשלם תעריף אחר, היא הולכת לשלם את התעריף שהשוק החופשי נותן למכירה בילטרלית נותנת לאנרגיה מתחדשת, וזה לא מספק את היזמים

גיא סמט:  ולכן אני צריך להשלים מהקרן, ואנחנו נשלים מהקרן

גיא סמט:  זו הוצאה כבדה, מאוד משמעותית, ואם אנחנו נלך לכל המתקנים שאנחנו צריכים, אז זה מייצר לנו עוד צורך מתקציב המדינה לקבל עוד כסף כדי להקים מתקנים

יעקב אשר: אני מחכה ליום שיצטרכו לעשות דיון דחוף בוועדת הפנים ואיכות הסביבה, על מצוקת הקרן ועל כך שהאוצר חייב להביא - - -      

עידית סילמן: האמת שאנחנו כבר שם, זה הדיון הזה

גיא סמט: הדיון שלי מול אגף תקציבים, זה שאני מבקש הרשאה שהיא מעבר להיקף ההכנסות שיש לי, ומהיקף המזומנים

יעקב אשר: הלאה

מטי צרפתי הרכבי: איפה הם ממוקמים המתקנים? בצמוד לתחנות מיון?      

גיא סמט: לא, לא מחויב

גיא סמט:  אנחנו בסופו של דבר, את יודעת זה הליכים מכרזיים והליכים חופשיים

גיא סמט:  אנחנו פה חושבים שאפשר לשחרר את השוק ולאפשר ליוזמה הפרטית

מטי צרפתי הרכבי: יכול להיות באזורי תעשייה בעצם

גיא סמט: זה יכול להיות, כן

גיא סמט:  תיקון תמ"א 16 מאפשר בהסדרי בנייה להוציא

יעקב אשר: לא, אבל השאלה אם לא נכון כן לתת עדיפות, לעשות איגום באותו מקום שיהיה כבר המפעל ליד, במקום לפזר

עידית סילמן: אז לא תמיד יש שטח

יעקב אשר: עדיפות אמרתי

יעקב אשר:  כי אמרת שזה הליך מכרזי, בהליך מכרזי את מכניסה בעדיפות את זה, אז קודם כל זה נכון מבחינת אוכלוסייה, וזה יכווין את המכרזים לכיוונים הללו

עידית סילמן: אז הלוואי והיינו יכולים לשלוט בהכל, וגם להקצות שטחים ושגם יהיו שטחים מותאמים לכל מתקן הנדסי כזה, אבל אתה כמוני יודע שזה לא ממש ככה, ולכן אנחנו משתדלים לעשות את זה באמת לא צמוד לאוכלוסייה ובמקומות שהם יכולים להיות מתאימים, כדי שלא יהיו התנגדויות

גיא סמט: אחרי זה אנחנו רוצים להמשיך לתמוך באשכולות בהיקפים של 250 מיליון שקל, אנחנו מקווים שהקול קורא יפורסם עוד החודש

יעקב אשר: על מה?      

גיא סמט: אשכולות חדשים להקמת מערכי טיפול אזוריים בטיפול בפסולת

גיא סמט:  זה אמור לקדם אותנו בסוף, כמו שיש לנו את איגוד ערים דן שמצטיין בזה שהוא פועל, אז אנחנו רוצים לראות את המודל הזה קיים בעוד אזורים בארץ

גיא סמט:  ישנם אשכולות שקמו ולא קיבלו מאיתנו תמיכה

יעקב אשר: על האשכולות של משרד הפנים

גיא סמט: על האשכולות של משרד הפנים

גיא סמט:  אנחנו מחיים אותם, אני אומר לך את זה לאורך השנים, אנחנו אלה שנתנו להם את החיים

מטי צרפתי הרכבי: למה לא דרך איגודי ערים לאיכות סביבה?      

יעקב אשר: זה בסדר גמור, יש קולות

מטי צרפתי הרכבי: אבל גם יש את איגודי ערים לאיכות הסביבה

יעקב אשר: היותר מוצלחים שקרו במדינה בשנים האחרונות

מטי צרפתי הרכבי: אדוני אבל יש גם איגודי ערים לאיכות הסביבה שיש להם את הידע המקצועי, שבעצם האשכולות צריכים לבנות את עולם התוכן הזה, זאת אומרת יש כאן איזה כפל, למה שזה לא יקרה באיגודי ערים לאיכות סביבה?      

גיא סמט: התשובה היא שאנחנו כרגע לא ראינו, למעט איגוד ערים אשקלון, לא ראינו אף איגוד ערים שאומר 'אני רוצה להקים מתקן לטיפול בפסולת'

גיא סמט:  בסופו של דבר אנחנו חושבים שגם האיגודים יש להם מקום לפעולה

גיא סמט:  אני לא בטוח שהאיגוד היום, צריך לשאול אותו האם הוא נמצא שם באותו מקום

גיא סמט:  אנחנו ננסה למקסם את הפעילות המשותפת

גיא סמט:       מתקן עיכול בשפד"ן, עוד הקצאה שאנחנו צריכים לתת של 70 מיליון שקל, לרשום התחייבות, אנחנו מאמינים שהיא תקרה

גיא סמט:  תמיכה ביחד עם רשות ההשקעות, אנחנו רוצים לתקצב 250 מיליון שקל

גיא סמט:  425 מיליון שקל התחייבנו, ביצענו, עכשיו אנחנו מדברים על מעל 2 מיליארד שקל, שאנחנו צריכים לרשום התחייבויות

גיא סמט:       מיחזור פסולת בניין – אנחנו רוצים לפעול, זה קול קורא שאמור להתפרסם גם כן החודש, על מתקני מיחזור פסולת בניין

גיא סמט:  קול קורא שיהיה ארוך טווח, לא כל פעם יזם יצטרך לחכות שנפרסם, אלא ההנחייה שלי הייתה תפרסמו קול קורא לשנים הקרובות

גיא סמט:  כל מי שמגיע, יכול לקבל

גיא סמט:  אנחנו מתעדפים את נושא פסולת הבניין כמו שאתם יודעים

גיא סמט:       מרכזי המיחזור – אנחנו אמורים לסיים את השיפוד של הקול קורא, 150 מיליון שקל, אנחנו מקווים גם כן לסיים את זה החודש, ותמיכה בפח הכתום בהיקף של 100 מיליון שקל

גיא סמט:  עבור רשויות, אני מבין שזה המתמחזרים

יעקב אשר: הרשויות שזה עובד אצלהן

גיא סמט: בסופו של דבר, זו התוכנית שלנו לחצי שנה הקרובה

גיא סמט:  היקפים מאוד משמעותיים של התחייבויות, לבטח זה יעבור את היקף הגבייה שלנו

גיא סמט:  יש לנו את תקני המיון שעברנו עליהם קודם

גיא סמט:  המסמך הבא הוא מתקני טיפול הפסולת

גיא סמט:  יש לנו את המתקנים הקיימים

גיא סמט:       המתקנים בהקמה – דיה, מתקן שמטפל בחומר האורגני

גיא סמט:  אנחנו מקווים שבחודש הבא אנחנו מניחים שם אבן פינה

גיא סמט:  שפד"ן – יש עבודות כבר בשטח

גיא סמט:  עמנואל – מתכנן להקים את המתקן שלו, ביקרתי אצלם, מתקן יחסית קטן

גיא סמט:  בנאות חובב – בר עידן, אני מקווה שהחודש גם אנחנו מוציאים לו את ההתחייבות שאנחנו רוצים כדי להקים מתקן לטיפול בחומר אורגני

גיא סמט:  בנאות חובב, מתקן ההשבה, פרסמנו כמו שהשרה הזכירה קודם, מתקן של פיקי הוא מכרז בינלאומי

גיא סמט:  ספטמבר הגשה, עד סוף שנה מקווים להגיש את המכרז

גיא סמט:  ויש עוד שניים שאנחנו מקווים שיקומו

תומר רוזנר: המשרד פרסם מכרז?      

גיא סמט: המשרד ביחד עם החשב הכללי פרסם מכרז בינלאומי למתקן שריפת פסולת בנאות חובב

גיא סמט:  המתקן הזה אמור לסיים את עידן ההטמנה בנגב

גיא סמט:  זה הסכמה ביחד עם ראש עיריית באר שבע, אנחנו שותפים עם העיר באר שבע, ומקווים עד סוף השנה לא רק לעבור את השלב של הפיק - - - ולפרסם את המכרז

מטי צרפתי הרכבי: אדוני אפשר שאלה?      

יעקב אשר: כן, בבקשה

מטי צרפתי הרכבי: בקשר להקמת האתרים באשכולות שציינת, אמרתי את הנושא של איגודי הערים, אבל הרבה מאוד מהמועצות האזוריות לא מאוגדות באשכול

מטי צרפתי הרכבי:  ובעצם מי שיש להם את הקרקע ואת האפשרות לעשות, ויש רשויות שרוצות באופן עצמאי גם ברמה האזורית להקים יוזמות, איך זה מטופל? כי הקולות קוראים חסומים, ואם זה רק אשכול, צריך קודם כל להיפתח גם לאיגודי ערים למי שמסוגל להרים את זה, אבל גם במועצות אזוריות שהן בעלי הקרקע, והן בעצם לא מאוגדות באשכול

מטי צרפתי הרכבי:  הרי האשכול הוא וולונטרי

גיא סמט: אגב היא מכוונת לכיוון שהוא נכון מבחינתנו, אנחנו צריכים להגיע למצב שקמים מתקנים של טיפול בחומר אורגני, בדרך כלל רחוקים מהיישובים, מה שאומר שזה יהיה במועצות האזוריות

גיא סמט:  ואנחנו פותחים את זה, אנחנו מנסים לפתוח את החומר האורגני וכל היזמים יוכלו להקים את זה

יעקב אשר: תודה רבה

יעקב אשר:  חבר הכנסת ווליד טאהא

וליד טאהא: תודה רבה היו"ר

וליד טאהא:  אהלן וסהלן, עם השרה עידית והמנכ"ל

וליד טאהא:  אני אדבר בכללי על הנושאים שהמנכ"ל דיבר, ואתמקד אחר כך בנושאים של החברה הערבית

וליד טאהא:  אני רק לא הצלחתי להבין או שלא שמעתי, איפה אנחנו מוצאים את אזורי ההטמנה בכל הסקירה שלך?      

גיא סמט: הסקירה שלי מכוונת לא לאזורי הטמנה, אלא למיחזור

וליד טאהא: אז בדיוק, אבל בינתיים מטמינים במדינה

עידית סילמן: רגע, אז הסברנו, נתנו לך סקירה כאן

עידית סילמן:  לדוגמה, נתנו את המתקן בנאות חובב שעתיד להחליף את ההטמנה של דודאים, בסדר? זה המתקן קצה

וליד טאהא: יש תוכנית מתי מפסיקים להטמין? ברמת המדינה כמובן

וליד טאהא:  כי אני מכיר גם את הבעיה ברמת החברה הערבית, זה דבר מזעזע

וליד טאהא:  אז מתי מפסיקים להטמין?      

גיא סמט: את הפסולת של מחוז דרום אנחנו מתכננים להפסיק להטמין כשיקום מתקן ההשבה בנאות חובב

גיא סמט:  מבחינתנו זה יכול להיות גב לגב

וליד טאהא: מה הצפי?      

גיא סמט: אנחנו פרסמנו את המכרז, אם אתה מדבר על הקמה, סדר גודל של חמש שנים

וליד טאהא: אז לא בזמן הקרוב

וליד טאהא:  אנחנו עדיין נטמין

עידית סילמן: שנייה, זו הייתה המטרה של הקרן

עידית סילמן:  אף אחד לא עשה את זה, כי כל אחד הבין גם שלא בתקופתו הוא יגזור איזה סרט על המתקן, בסדר? אנחנו ככל הנראה לא נגזור את הסרטים של המתקנים האלה

יעקב אשר: אני רוצה לומר, בהתרשמות שלי, כמובן שנעקוב אחרי הדברים הללו, נשמע תכף את האוצר, כי הוא מגשים החלומות בסוף, הוא יכול גם לתקוע את זה חלילה, וודאי שהוא לא רוצה

יעקב אשר:  אבל אני אומר, זה פעם ראשונה לדעתי שמגיעה תוכנית על כסף שאנחנו כבר בוכים עליו חמש, שש, שבע שנים מאז שאני מכיר את עצמי בכנסת

יעקב אשר:  כל פעם היה סיבוב, יש תוכנית עבודה מכוונת מטרה בדיוק למטרות שאליהן נועדה הקרן, ואולי זה נותן לנו אופק לעוד חמש שנים, אולי לעוד שבע שנים, שבאמת גם ההטמנה תרד וממילא גם היטלי הטמנה ירדו

יעקב אשר:       אני אומר, כמובן שהמבחן הוא בתוצאה

וליד טאהא: זו בדיוק הייתה המטרה של השאלה שלי, כי אם אני מדבר על הטמנה כדבר שצריך להפסיק אותו, זאת אומרת אני מדבר על לנצל את הכסף ולא להמשיך להחזיק אותו מקובע, ולצאת לעבוד

וליד טאהא:  זו בדיוק המטרה לשאלה שלי

וליד טאהא:  עכשיו לגבי העיקרון של איכות סביבה בכלל, שכמובן כל נושא פה קשור בסופו של דבר גם בבריאות הציבור, ואיך אנחנו נראים בכלל עם הניקיון, עם הטבע, עם כל הנושאים החשובים

וליד טאהא:  הוועדה היום דנה במכלול של נושאים

וליד טאהא:       אני רוצה לדבר על הקטע של החברה הערבית בעניין הזה, כי החברה הערבית בכל התחומים ללא יוצא מן הכלל, הייתה החצר האחורית של המדינה

וליד טאהא:  כולל בלהשליך פסולת לשטחים פתוחים, ופסולת שהייתה מגיעה הרבה מחוץ ליישובים

וליד טאהא:  אבל בגלל אי יכולת לתחזק את היישובים הפתוחים האלה, חולשות של רשויות וחולשות כמובן גורמות לזה שלא יהיה פקחים, והאכיפה ופקחים זה לא דבר שהוא צריך להרגיז מישהו

וליד טאהא:  זה דבר שצריך לשמח כל אחד מאיתנו, כי אף אחד מאיתנו לא צריך לראות את הזבל הזה, את הערימות האלה המכוערות שמכסות שטחים פתוחים שאמורים להיות נקיים ויפים

וליד טאהא:  אבל באמת המדינה לא צריכה להיתמם

וליד טאהא:  יש מקומות שאין ברירה אלא לעזור שם, כדי לאפשר לדבר הזה לקרות

וליד טאהא:  כי אם אין לך כסף לתחזק פקח, ואם אתה לא יכול לעשות את זה מבחינה כלכלית, אז עבריינים יוכלו להגיע ולשפוך את הפסולת שלהם וללכת, ואף אחד לא יכול לבוא בטענה לאלה שגרים בסביבת המקום, כי לא בהכרח, אנחנו מכירים שלא בהכרח הפסולת נוצרת מהתושבים של המקום

וליד טאהא:  נהפוך הוא, תושב המקום לא ירצה לראות זבל על הראש שלו

וליד טאהא:       ועל כן אני אומר, אני הזדעזעתי לשמוע לפני תקופה על כוונות שלכם להעביר 100 מיליון שקל, הגדרתם את זה ליישובים חרדים

וליד טאהא:  אני לא יודע למה החרדים, היו"ר אתה צריך להקשיב עכשיו, זה מדבר אליך עכשיו

וליד טאהא:  למה החרדים צריכים לפתור את הבעיות שלהם על חשבונם של האזרחים הערביים? בפעם הקודמת, המשרד בחן אפשרות מול האוצר, בחן אפשרות מול הייעוץ המשפטי, כדי להסיט 100 מיליון שקל מתוכנית תקאדום שיש בה שם 550 מיליון שקל, שנועדה בדיוק לתכלית של לנקות את הטבע, לנקות את השטחים הפתוחים, לעזור לרשויות לפנות את האשפה

וליד טאהא:  עכשיו, אתמול אנחנו מתבשרים על עוד בשורה חדשה, שגם אתמול קשורה לחרדים, על כוונה להעביר 100 מיליון שקל מתוכנית תקאדום הכללית, לא תקאדום סביבתי, אלא תקאדום כללי, כדי לתמוך בשכרם של האברכים

יעקב אשר: תשאל את טיבי, הוא קיבל תשובה

וליד טאהא: תן לי לסיים

יעקב אשר: לסיים, לא להמשיך

וליד טאהא: למה על חשבון הילד הערבי שצריך נוף נקי, וצריך וואדי נקי, וצריך רחוב נקי? ולא מקבל את התמיכה הראויה, אז בבקשה ממך השרה עידית, את במיוחד, אני מפנה את זה אלייך, את במיוחד, והמבין יבין, את לא צריכה לפגוע בשקל אחד של החברה הערבית

וליד טאהא:  ויעקב אשר, כשאנחנו הצענו להם עזרה כשהיינו בקואליציה, זוכר את הנאום של מנסור שאמר להם – אני מהכסף הקואליציוני שלי מוכן לתת 100 מיליון? על זה מענישים אותנו כל יום בסיפור חדש שלהם

עידית סילמן: אז אני רק אענה

יעקב אשר: לא, לא, על זה את לא תעני בגלל שקודם כל זה לא נכון

וליד טאהא: אז שאלתי אותה על ה-100 מיליון, היא תענה, למה לא?      

יעקב אשר: רגע, רגע

יעקב אשר:  מה שקשור לענייני משרדה היא תענה

עידית סילמן: לגבי ענייני משרדינו, אנחנו הסתכלנו על תוכנית ועל מימון שלה, והאמת שבתקציב עלתה האופציה שבמידה ואנחנו רוצים יש לנו יכולת להסיט

עידית סילמן:  עד היום לא הגשנו שום בקשה לממשלה להסיט, עד היום לא הסטנו אף תקציב, הפוך

עידית סילמן:  אני באתי אליכם בבקשה, לגבי גם מה שאתם אמרתם, ואמרתי לכם, התוכנית כפי שהיא נבנתה בתקאדום לא ממומשת, תכף אם אתם רוצים לשבת עם הצוותים המקצועיים אנחנו נשמח, לא ראינו שהיא ממומשת כמו שצריך, כמו שאנחנו חושבים לנכון

עידית סילמן:  לכן, גם אמרתי לכם אז כשעניתי לך על השאילתה בכנסת, אנחנו יותר מנשמח שתבואו למשרד, תשבו עם הצוותים המקצועיים, תממשו את התקציב הזה נכון כמו שאתם רואים לנכון שבאמת תעזרו לצוותים המקצועיים של החברה הערבית שלנו

עידית סילמן:  אם אתם מרגישים שיש מקומות כמו שאמרתם, של שטחים פתוחים, של יישובים מסוימים, תהיו שותפים לתוכנית הזו

עידית סילמן:       אנחנו נכון להיום, לא הזזנו ממנה שקל, לא הסטנו ממנה תקציב, לא הגשנו בקשה לממשלה כדי להזיז כסף

עידית סילמן:  זה שבליל התקציב ניתנה לנו אופציה גם להסיט מהתוכנית הזאת גם כסף לטובת מגזרים אחרים, זה לא אומר שעשינו את זה, וזה לא אומר שמימשנו את זה, וזה לא אומר שבנינו תוכנית כדי לממש את זה

עידית סילמן:  עדיין לא עשינו שום דבר כזה, הפוך

עידית סילמן:  אנחנו משקיעים הרבה כסף בחברה הערבית, ואתם יותר מהכל מוזמנים לבוא, והזמנתי אותך, והזמנתי גם אותך אלינו למשרד, ולקחת חלק בתוך השולחנות העגולים ובתוך העבודות, כדי לראות שהתקציב הולך כמו שצריך, כדי להיות שותפים בכלל לתוכנית הזאת

עידית סילמן:  יש תוכנית של תקאדום, תבוא

עידית סילמן:  תיקחו חלק בה

עידית סילמן:  אתם הנציגים של החברה שלכם בכנסת, תבואו ותעבדו בזה

יעקב אשר: תודה

יעקב אשר:  אביטל יוגב, החברה להגנת הטבע

אביטל יוגב: שלום, אני רוצה להגיד תודה לכבוד השרה והיו"ר ולמנכ"ל המשרד, על זה שאתם מטפלים בנושא הזבל והשאפה במדינת ישראל בצורה כזאת רצינית

אביטל יוגב:  ספציפית, אם אנחנו מדברים על השטחים הפתוחים ועל האשפה שם, לא מדובר רק באיזשהו מפגע שלא נעים לנו לראות, מדובר על פגיעה ממשית בבתי גידול

אביטל יוגב:  מדובר בחיות בר שניזונות מהשאריות שאנחנו בני האדם משאירים

אביטל יוגב:  זה גם פוגע בהם, גם מעודד מינים מתפרצים, גם הפלסטיק שאנחנו משאירים ושמטיילים משאירים, מתפרק לחלקיקי נאנו פלסטיק שנטמעים בתוך האדמה, מגיעים למי התהום, מזהמים את הנחלים, מגיעים לים וכן הלאה

אביטל יוגב:       הבעיה כאן היא בעיה ממשית, הרבה מעבר לבעיה אסתטית

אביטל יוגב:  בהקשר של קרן הניקיון, אנחנו הגשנו נייר עמדה מפורט, אז אני רק ככה אתן כאן כמה נקודות מרכזיות

אביטל יוגב:  הבעיה המרכזית עם השטחים הפתוחים, זה שתושבי הערים שמהווים כ-74% מתושבי המדינה, יוצאים לטייל בשטחים הפתוחים שנמצאים בתחומי המועצות האזוריות

אביטל יוגב:  משאירים שם את הזבל, וחוזרים לעיר, שם הם משלמים את הארנונה

אביטל יוגב:  ומי שבעצם צריך לטפל בזבל שנשאר, אלה המועצות האזוריות מהארנונה המועטה שהתושבים המועטים משלמים

יעקב אשר: עוד נקודה אחת לסיום, אנחנו חייבים לסיים

אביטל יוגב: אוקיי, אנחנו הצענו שקרן הניקיון תייצר איזשהו מדד בדומה למדד חוף נקי

אביטל יוגב:  מדד עם קריטריונים מאוד ברורים, איך המועצות האזוריות צריכות להתמודד עם הזבל שמשאירים שם, ושקרן הניקיון תתקצב את המועצות האזוריות בהתאם לעמידה שלה בקריטריונים האלה

יעקב אשר: תודה רבה

יעקב אשר:  אם ככה, נלך לאוצר

יעקב אשר:  אני רוצה לדעת דבר אחד, אני אופטימי היום

יעקב אשר:  התחלתי את היום אופטימי

יעקב אשר:  באו עם תוכנית, באו עם רצון לנצל, באו עם דברים ברורים, כתובים, עם תוכנית ברורה, וכסף יש

יעקב אשר:  אני רק רוצה לדעת דבר אחד – האם אמור להיות או עלול להיות איזשהו חסם כזה או אחר בהתקדמות הזו? כי פה אתה יודע, זה כמו כי אתה עוצר את הקטר הראשון בפרויקט מסוים, אתה עוצר אותו להרבה מאוד שנים

יעקב אשר:  אני כבר חוויתי הרבה עצירות שנעשו וקרו בגלל האוצר, מכוונות טובות – צריך לבדוק את המכרז הזה, ולבדוק את הזה

יעקב אשר:  הקו האדום בתל אביב של הרכבת הקלה, היה יכול כבר לטוס ארבע שנים, כמעט שלוש שנים, ואני אומר לך שלוש שנים ולא כחבר כנסת, אני אומר לך את זה כראש עיר, חתום על - - - מסיבות טובות

יעקב אשר:  צורה כזו, צורה אחרת, המכרז כזה, ועיכובים, ובוא נעצור ובוא נראה ובוא נבדוק שלא ניכשל

יעקב אשר:       אני שואל שאלה אחת

יעקב אשר:  קודם כל תקציבית, יש פה דברים שאני מבין שגם קשורים להחלטות של החשב הכללי כי מדובר פה בקרן, וזה לא משהו רגיל של התקציב הרגיל

יעקב אשר:  אני רוצה לדעת ולקבל ממך תשובה, האם התוכנית הזאת, מבחינת התקצוב שלה, כל עוד שהיא עומדת כמובן באותם כספים שקיימים, כולל החוב שאתם חייבים, אתה מכיר את החוב שאתם חייבים? מכיר בזה? לא מוקיר, אבל מכיר לפחות

תומר וידמן: מכיר כמובן

יעקב אשר: יפה

יעקב אשר:  האם התוכנית שמדברת כרגע על השנתיים האלה בסדר גודל כולל של שני החציונים, קרוב למיליארד שקל, אוקיי? 800-900

גיא סמט: בהרשאות להתחייב?      

תומר וידמן: הוא מדבר על ההוצאה בשנה הקרובה, 1

תומר וידמן: 2 מיליארד וקצת

גיא סמט: אני ביקשתי ממנו הרשאה להתחייב בהיקף של כ-3 מיליארד שקל, כן? ויש בינינו דיון על היקף ההרשאה, כדי שאני אצא לשני קולות קוראים מרכזיים

גיא סמט:  קול קורא אחד זה למתקני מיון, וקול קורא שני זה למתקני עיכול אנאירובים

גיא סמט:  ואנחנו ממתינים לתשובות, וזה בדיונים בינינו, אבל זה ברור שזה עולה על יתרת המזומנים שיש לי, של 1

גיא סמט: 7

גיא סמט:  זה יותר גדול מהמזומנים שיש לי, ולכן אני נזקק להרשאות להתחייב מאגף תקציבים

גיא סמט:  תומר טוען שזה קרן חוץ תקציבית, ולכן היא משפטית צריכה לקבל הרשאות כמה שהיא רוצה

תומר רוזנר: אני רוצה לראות את תורת החוק שאומרת את זה

תומר רוזנר:  לא כתוב בשום מקום בחוק שהקרן הזאת צריכה לקבל הרשאה להתחייב

תומר רוזנר:  חוק יסודות התקציב לא חל על הקרן הזאת

גיא סמט: כרגע החשבת של המשרד אמרה, אני לא נותנת לפרסם קול קורא אם אין לי היקף הרשאה מספיק

תומר רוזנר: אני רוצה לדעת מקור הסמכות

יעקב אשר: אני שואל אבל שוב, אתה יודע מה אני כבר לא שואל, אני שם סימן קריאה

יעקב אשר:  אני לא רוצה שיקרה מצב שכשאנחנו נעשה את ישיבת המעקב שלנו בעוד כמה חודשים, ויהיה לנו דברים שיגידו פה זה נעצר בגלל שלא יצאה ההרשאה

יעקב אשר:  אני אומר עוד פעם, תתחברו לדבר הזה

יעקב אשר:  שנים הכסף הזה שכב, הרשאות ישבו, וכסף מזומן ישב, אפילו ריבית לא לקחתם על העניין הזה

יעקב אשר:  האם אתם מסונכרנים כרגע, אני רוצה תשובה כרגע, על המיליארד משהו שאתם מדברים? זה ירוץ קדימה? עזוב אחר כך את כל השאלות המשפטיות הנוספות

תומר וידמן: אדוני אני חושב שרבים מהיושבים פה בחדר יכולים להעיד על המעורבות שלי בתחום

תומר וידמן:  אני חושב שזה אחד התחומים שאגב תקציבים, האוצר בכלל, ומשרד מקצועי אבל בנושא הזה המשרד ואנשי המקצוע שבאמת הם משכמם ומעלה רואים עין בעין, בצורה מלאה

תומר וידמן:  אנחנו עובדים עם המשרד, אני חושב שהמשרד יכול להעיד שאנחנו תומכים בעשייה שלהם

יעקב אשר: אוקיי, אני רשמתי, התשובה היא 'כן'

תומר וידמן: רגע, אני אגיד שאני שמח על מה שאמרת, שגם אני מחכה לישיבה כאן, שהכסף בקרן נגמר ואנחנו צריכים לתקצב את הקרן מתקציב המדינה

תומר וידמן:  ברגע שתקציב הקרן ייגמר, אנחנו נצטרך לכנס דיונים ולראות מה אנחנו עושים

יעקב אשר: טוב, רבותיי וגבירותיי אני מצטער, אני חייב לעצור עכשיו

יעקב אשר:  יש עוד כמה שביקשו רשות דיבור, יש לנו עוד ישיבה אחר כך ועוד ישיבה, יש גם גבול ליכולות שלי

יעקב אשר:  תודה רבה לך השרה, אני יצאתי אופטימי, ואני מקווה וזה תלוי בשני הגורמים הללו, שאני גם אשאר אופטימי

יעקב אשר:  תודה רבה, הישיבה נעולה